《翠华岩次容彦昭》
明代·罗伦

皇天开洞府，自我马蹄忙。春漏黄金界，云和翠玉房。

宝山阴火动，玄窦紫霞香。回首无何上，神功接混茫。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。